هاد الحكي كان عباره عن حكي فاضي بحكيه بيني وبين حالي وهي امي بتلف بالبلوزه برقبتي مشان تطلع بكونو عيوني حمر و مفنجرات ودموعي بتنزل ومخنوق وبدي اقح وامي ماسكه البلوزه وبتشد فيها ورجلي بتلولح لولحه وبصير زي الدميه اللي بحركوها بخيطان بالاخر امي بتحملني من البلوزه بتضل حامليتني لما انا افلت عالارض وتضل البلوزه بإيدها بوقع عالارض شعري مكنفش وبتنفس بسرعه ولسا في سواد بعيوني مش شايف غير سواد اغلبك يما ترجعيلي ذاني لانو انا متأكد انو ذاني فلتت